

**ประกาศองค์การบริหารส่วนตำบลดอนมดแดง**

**เรื่อง ค่านิยมหลักและวัฒนธรรมองค์กรขององค์การบริหารส่วนตำบลดอนมดแดง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

องค์การบริหารส่วนตำบลดอนมดแดง มีภารกิจและอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม ตามมาตรา 66 และ มาตรา 67 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6) พ.ศ. 2552 และการจัดระบบบริการสาธารณะเพื่อประโยชน์ของประชาชนในท้องถิ่น ตามมาตรา 16 แห่งพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 แก้ไขเพิ่มเติม (ฉบับที่ 2) พ.ศ. 2549 และกฎหมายอื่นที่เกี่ยวข้องกับองค์การบริหารส่วนตำบล

เพื่อให้การบริหารราชการขององค์การบริหารส่วนตำบลดอนมดแดงเกิดประสิทธิภาพ สามารถอำนวยความสะดวกและตอบสนองความต้องการของประชาชนอย่างโปร่งใสและเป็นธรรม องค์การบริหารส่วนตำบลดอนมดแดงจึงกำหนดค่านิยมหลักและวัฒนธรรมองค์กรขององค์การบริหารส่วนตำบลดอนมดแดง จากทิศทางการดำเนินงานตามวิสัยทัศน์ และพันธกิจ โดยมีเจตนารมณ์เพื่อให้บุคลากรในสังกัด มีพฤติกรรมที่ปฏิบัติในการดำเนินงานเพื่อมุ่งเน้นให้การบริหารราชการเกิดสัมฤทธิ์ต่อภารกิจของหน่วยงาน อันก่อให้เกิดประโยชน์สูงสุดแก่ประชาชน ดังต่อไปนี้

ค่านิยมองค์กร

 1. ซื่อสัตย์ สุจริต และเที่ยงธรรม มุ่งมั่นและยึดถือปฏิบัติราชการตามระเบียบ กฎหมายอย่างเคร่งครัด

2. มีความรับผิดชอบ โดยรับผิดชอบต่อการตัดสินใจในการปฏิบัติราชการ ปฏิบัติงานด้วยความรวดเร็ว ถูกต้อง ตรงต่อเวลา ให้บริการอย่างมีคุณภาพภายในระยะเวลาที่กำหนด

3. มีจิตสาธารณะ เห็นแก่ประโยชน์ส่วนรวม ร่วมมือร่วมใจในการปฏิบัติงานและมีจิตอาสาช่วยเหลือสังคม

4. เต็มใจให้บริการ โดยให้บริการประชาชนด้วย “วจีไพเราะ และรอยยิ้ม” มีมนุษยสัมพันธ์ที่ดี มีความกระตือรือร้นที่จะบริการ แนะนำ ให้คำปรึกษา แก้ปัญหาหรือตอบสนองความต้องการหรือความคาดหวังของประชาชน

5. มุ่งผลสัมฤทธิ์ขององค์กร ปฏิบัติงานด้วยความมุ่งมั่นตั้งใจ ละเอียด รอบคอบเอาใจใส่ มีความอุสาหะและพยายามปรับปรุงพัฒนาผลงาน

6. ให้บริการประชาชนโดยยึดหลักความเป็นธรรม ทั่วถึง ไม่เลือกปฏิบัติและสามารถตรวจสอบได้

จึงประกาศให้ทราบโดยทั่วกัน

ประกาศ ณ วันที่ 26 มกราคม พ.ศ. ๒๕65



 (นายสมพงษ์ อบคำ)

 นายกองค์การบริหารส่วนตำบลดอนมดแดง